
ประกาศองค์การบริหารส่วนตำบลลำคอหงษ์
เรื่อง  การจัดตั้งศูนย์ปฏิบัติการต่อต้านการทุจริต
-----------------------------
       		ด้วยองค์การบริหารส่วนตำบลลำคอหงษ์ อำเภอโนนสูง จังหวัดนครราชสีมา ได้จัดตั้งศูนย์ปฏิบัติการต่อต้านการทุจริต เพื่อเป็นศูนย์กลางในการขับเคลื่อนงานด้านการป้องกันและปราบปรามการทุจริตและประพฤติมิชอบในภาครัฐของ องค์การบริหารส่วนตำบลลำคอหงษ์ รวมทั้งเป็นศูนย์ประสานงานกับศูนย์ปฏิบัติการต่อต้านการทุจริตของอำเภอโนนสูง และจังหวัดนครราชสีมา ให้เป็นไปตามแนวทางและนโยบายของรัฐบาล 
  		   ดังนั้น เพื่อให้การดำเนินการของศูนย์ปฏิบัติการต่อต้านการทุจริตขององค์การบริหารส่วนตำบลลำคอหงษ์ เป็นอย่างมีประสิทธิภาพ ประสิทธิผล เรียบร้อยตามวัตถุประสงค์และสนองต่อนโยบายของรัฐบาล จึงขอประชาสัมพันธ์การจัดตั้งศูนย์ปฏิบัติการต่อต้านการทุจริตขององค์การบริหารส่วนตำบลลำคอหงษ์ เพื่อให้ประชาชนสามารถแจ้งเรื่องเกี่ยวกับการทุจริต ประพฤติมิชอบต่าง ๆ และหรือสามารถขอใช้บริการได้ ณ สำนักงานปลัดองค์การบริหารส่วนตำบลลำคอหงษ์   หมู่ ๒ ตำบลลำคอหงษ์ อำเภอโนนสูง จังหวัดนครราชสีมา
		จึงประกาศมาให้ทราบโดยทั่วกัน

                                          ประกาศ   ณ   วันที่   28  ธันวาคม   พ.ศ. ๒๕61

